
Anexa  1 la  PH 29 din 19 06 2023  

PROTOCOL DE COLABORARE

încheiat în vederea depunerii aplicației de finanțare, implementării și monitorizării proiectului
„Microbuze electrice pentru elevi la nivelul
județului Mehedinți”


Art. 1. PĂRȚILE
UNITATEA ADMINISTRATIV TERITORIALĂ JUDEȚUL MEHEDNIȚI, cu sediul în Drobeta Turnu Severin, strada Traian, nr. 89, județul Mehedinți, cod poștal 220132, cod de identificare fiscală 4337344, reprezentată legal de domnul Aladin Georgescu, în calitate de Președinte al Consiliului Județean Mehedinți, solicitant, pe de o parte

și

UNITATEA ADMINISTRATIV TERITORIALĂ COMUNA Gruia , cu sediul în Comuna Gruia , județul Mehedinți, cod poșta 227240, reprezentată legal de domnul Marian-Sorin  BENGESCU , în calitate de Primar, beneficiar

Au convenit încheierea prezentului Protocol de colaborare în condițiile, termenele și pentru scopul menționat mai jos.

Art.2. OBIECTUL PROTOCOLULUI  DE COLABORARE
(1) Obiectul prezentului protocol de colaborare îl reprezintă delegarea dreptului de depunere a aplicației de finanțare în vederea implementării  și monitorizării proiectului „Microbuze electrice pentru elevi la nivelul județului Mehedinți”, finanțat în cadrul PNRR, Componenta C15 Educație, Investiția I10 – Dezvoltarea rețelei de școli și achiziționarea de microbuze verzi.
(2) Părțile vor colabora în limitele competențelor stabilite prin actele normative în vigoare pentru îndeplinirea în comun a obiectivelor proiectului „Microbuze electrice pentru elevi la nivelul județului Mehedinți”.
(3) Prin prezentul protocol se stabilesc drepturile și obligațiile părților, precum și responsabilitățile ce revin acestora în implementarea activităților aferente proiectului „Microbuze electrice pentru elevi la nivelul județului Mehedinți”.

Art. 3. OBLIGAȚIILE PĂRȚILOR
(1) Solicitantul va depune aplicația de finanțare conform prevederilor Ghidului, în vederea obțierii finanțării pentru dotarea unităților de învățământ preuniversitar din județ cu microbuze electrice.
(2) Solicitantul va îndeplini toate cerințele prevăzute de Ghid pentru depunerea aplicației de finanțare.
(3) Solicitantul va urmări ca unitatea administrativă eligibilă care i-a delegat dreptul de depunere a aplicației de finanțare să respecte condițiile prevăzute de ghid.
(4) Beneficiarul deleagă dreptul de depunere a aplicației de finanțare către UAT Județul Mehedinți, transferând totodată dreptul de proprietate cu titlu gratuit, pe durata implementării proiectului, pentru microbuzul electric achiziționat conform prevederilor proiectului, cu scopul utilizării acestuia pentru transportul elevilor din zonele izolate, rurale la școală.
(5) Beneficiarul va asigura pe o durată de minimum 4 ani resursa umană (conducător auto), costurile de reparații și întreținere a microbuzului, costurile de alimentare, costurile privind asigurarea obligatorie de răspundere civilă auto, asigurarea care acoperă riscul de avarii și furt și alte costuri necesare utilizării în condiții de legalitate a mijloacelor de transport.
(6) După ce bunul este preluat de la UAT județul Mehedinți, beneficiarul se obligă să îl utilizeze în condiții de siguranță, conform specificațiilor furnizorului, atât în perioada de implementare, cât și în perioada de sustenabilitate, pentru păstrarea în bune condiții și evitarea degradării acestuia înainte de data expirării duratei normale de utilizare.
(7) Beneficiarul se obligă să nu modifice bunul, în parte ori în integralitatea lui.
(8) Beneficiarul va suporta riscul pentru deteriorarea (în tot sau în parte) a bunului, dacă nu dovedește că deteriorarea s-a produs fortuit, din cauză de forță majora sau că deteriorarea este consecința folosirii potrivit destinației, dar fără culpă din partea sa.
(9) Beneficiarul se obligă să acorde dreptul de acces la bunul achiziționat în cadrul proiectului, să asigure disponibilitatea informațiilor și documentelor referitoare la proiect cu ocazia misiunilor de control desfășurate de structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz, pe perioada de implementare și monitorizare a proiectului.
(9)Beneficiarul va asigura capacitatea de conectare la rețeaua de curent electric a școlii/UAT Comuna Gruia sau angajamentul UAT-ului Comuna Gruia  de a amplasa o stație de încărcare pentru a alimenta bateria microbuzului electric cu o capacitate adecvată de încărcare (în cazul în care în localitate nu există deja o stație funcțională);
(10)Beneficiarul va amenaja o stație de încărcare pentru microbuzul electric într-un loc public, în cazul în care în localitate nu există deja o stație de încărcare funcțională, până cel târziu la data de 31 decembrie 2024.
(11)Beneficiarul va păstra garanția bunurilor achiziționate, conform prevederilor Ghidului.
(12)Părțile trebuie să se consulte în mod regulat și să se informeze asupra tuturor aspectelor privind evoluția proiectului.
(13)Părțile sunt obligate să respecte regulile referitoare la conflictul de interese și regimul incompatibilităților, iar în cazul apariției unei asemenea situații să dispună luarea măsurilor care să conducă la stingerea acesteia și evitarea producerii unei situații similare în viitor.

Art.4. RESPONSABILITĂȚI ȘI ANGAJAMENTE FINANCIARE ÎNTRE PĂRȚI
Părțile vor asigura, după caz, contribuția la cheltuielile proiectului, eligibile și/sau neeligibile, pe baza unui buget de venituri și cheltuieli, ce va fi aprobat în prealabil prin hotărâre a Consiliului Județean/Local.

Art. 5. PERIOADA DE VALABILITATE A PROTOCOLULUI DE COLABORARE
(1) Perioada de valabilitate a protocolului de colaborare începe la data semnării acestuia și încetează la finalul perioadei de implementare a proiectului, respectiv după finalizarea tuturor achizițiilor, efectuarea recepției și punerii în funcțiune a microbuzului electric.
(2) Perioada de implementare a proiectului se încheie după finalizarea tuturor achizițiilor și nu poate depăși perioada de eligibilitate a cheltuielilor, respectiv 31.12.2024.

Art.6. DREPTURILE PĂRȚILOR
(1) Părțile au dreptul să solicite furnizarea oricăror informații și documente în legătură cu proiectul și implementarea acestuia.
(2) Solicitantul va avea dreptul să verifice dacă microbuzele sunt folosite în scopul prevăzut în implementarea proiectului.

Art. 7. RĂSPUNDEREA PĂRȚILOR
(1) Îndeplinirea necorespunzătoare sau cu întârziere a obligațiilor asumate în prezentul protocol atrage răspunderea parții în culpă.
(2) Beneficiarul va răspunde pentru orice prejudiciu, pagubă sau pierdere, direct sau indirect, aferentă proiectului, cauzate prin neîndeplinirea obligațiilor asumate și va plăti solicitantului toate aceste daune, despăgubindu-l integral.

Art.8. LEGEA APLICABILĂ
(1) Prezentului protocol de colaborare i se va aplica legislația românească și va fi interpretat în conformitate cu acesta.
(2) Pe durata prezentului protocol de colaborare, părțile vor avea dreptul să convină în scris asupra modificării anumitor clauze, prin act adițional, oricând interesele lor cer acest lucru sau când aceste circumstanțe au loc și nu au putut fi prevăzute în momentul în care s-a încheiat prezentul protocol de colaborare, cu respectarea legii aplicabile.

Art.9. DISPOZIȚII FINALE
(1) Orice modificare și/sau completare a prezentului protocol de colaborare se face în scris, prin act adițional, cu acordul ambelor părți, la inițiativa oricăreia dintre ele.
(2) Partea care are inițiativa modificării și/sau completării protocolului de colaborare, transmite celeilalte părți, spre analiză, propunerile sale ,motivate.


Prezentul protocol de colaborare s-a încheiat astăzi,................................., în două exemplare, câte unul pentru fiecare parte.


UAT JUDEȚUL MEHEDIȚI,                                                                UAT COMUNA GRUIA ,
          PREȘEDINTE,                                                                                     PRIMAR,
 Av. Aladin Georgescu

          

